Tartalom

# Táblázatok beszúrása

Egy szöveges dokumentumban többféleképpen is létrehozhat táblázatot. Egy táblázatot beszúrhat egy eszköztárról, egy menüparancs használatával vagy egy munkafüzetből.

## Táblázat beszúrása az eszköztárral

1. Helyezze a kurzort a dokumentumban oda, ahová a táblázatot be akarja szúrni.

2. A Standard vagy a Beszúrás eszköztáron kattintson a Táblázat ikon melletti nyílra.

3. A táblázatrácsban húzással adja meg szükséges sorok és oszlopok számát, majd engedje fel a gombot.

A megszakításhoz húzza át a másik oldalra, amíg a Mégse meg nem jelenik az előnézeti terület rácsán.

## Táblázat beszúrása menüparanccsal

1. Helyezze a kurzort a dokumentumban oda, ahová a táblázatot be akarja szúrni.

2. Choose Table - Insert Table.

3. A Méret területen adja meg a sorok és oszlopok számát.

4. Adja meg a kívánt beállításokat, majd kattintson az OK gombra.

## Táblázat beszúrása Calc-munkafüzetből

1. Nyissa meg a beszúrni kívánt cellatartományt tartalmazó LibreOffice Calc-munkafüzetet.

2. A munkafüzetben az egér húzásával jelöljön ki cellákat.

3. Válassza a Szerkesztés - Másolás lehetőséget.

4. A szöveges dokumentumban tegye a következők egyikét:

- Válassza a Szerkesztés - Beillesztés lehetőséget. A cellatartomány OLE-objektumként kerül beszúrásra. A cellák tartalmának szerkesztéséhez kattintson duplán az objektumra.

- Válassza a Szerkesztés - Irányított beillesztés lehetőséget, majd válasszon a következő lehetőségek közül:

Beállítások | Beszúrva másként
--- | ---
LibreOffice 26.2-munkafüzet | OLE-objektum - mint a Command Ctrl+V vagy az áthúzás esetén
GDIMetafájl | Kép
Bitkép | Kép
HTML | HTML-táblázat
Formázatlan szöveg | Csak szöveg, tabulátorokkal elválasztva
Formázott szöveg [RTF] | Szöveges táblázat
DDE link | Table structure and contents, without formatting. With updating

### Cellatartomány áthúzása egy Calc-munkafüzetből

1. Nyissa meg a beszúrni kívánt cellatartományt tartalmazó LibreOffice Calc-munkafüzetet.

2. A munkafüzetben az egér húzásával jelöljön ki cellákat.

3. A kiválasztott cellákban nyomja meg és tartsa lenyomva az egérgombot.

4. Húzza a kijelölt cellákat át a szöveges dokumentumba.

Kapcsolódó témakörök

Táblázatok, sorok és oszlopok kijelölése

Táblázatok vagy táblázatok tartalmának törlése

Szöveges dokumentumokban szegélyek egyéni megadása

Támogasson minket!